Лагішын — гарадскі пасёлак у Пінскім раёне, ён жа цэнтр Лагішынскага пасялковага Савета. Дык вось там, паводле слоў Валянціны Ляончык, нацыянальнага эксперта па правядзенні Еўрапейскага тыдня мабільнасці названая акцыя прайшла на выдатна. Хоць жыхары гарадскога пасёлка ўпершыню далучыліся да ЕТМ, многія з іх па магчымасці адмовіліся ад паездак на аўтамабілі, пераселі на веласіпеды, актыўна карысталіся грамадскім транспартам, больш хадзілі пешшу. У час тыдня прайшлі тэматычныя акцыі, якія таксама выклікалі цікавасць у жыхароў.